ایستانبول گئچه‌ن ایل ۹ میلیون ۲۵ مین ۴ خاریجی توریستی آغیرلادی.
ایستانبول مدنیت و توریزم مودورلوگونون بیلگیلرینه گؤره، ۲۰۲۱.جی ایلده ایستانبولا گلن خاریجی توریستلرین ساییسی ۹ میلیون ۲۵ مین ۴ نفر اولدو. ۲۰۲۰.جی ایلده ۵ میلیون ۱۹۸۱ نفرین گلدیگی شهرده توریست ساییسی اؤنجه‌کی ایلین عینی دؤورو ایله مقایسه‌ده یوزده ۸۰ آرتدی.
اؤتن ایل ایستانبول هاوا لیمانین‌دان ۶ میلیون ۲۴۵ مین ۱۸۹، ایستانبول صبیحا گؤکچن هاوا لیمانین‌دان ۲ میلیون ۷۲۸ مین ۵۰۵، آتاتورک هاوا لیمانین‌دان ۱۴ مین ۲۱۰ توریست گلدی.
۲۰۲۱.جی ایلده دنیز یولو ایله شهره ۳۷ ۱۰۰ خارجی توریست گلدی.
اؤتن ایل شهری ۸۳۲ مین ۹۱۵ نفرله ان چوخ آلمانیادان گلن توریستلر گزدی.
بو اؤلکه‌نی، ۷۶۹ مین ۱۲۷ توریستله ایران، ۷۴۷ مین ۲۸۵ توریستله روسیا، ۳۷۹ مین ۵۷۲ توریستله فرانسا، ۳۴۰ مین ۳۲۳ توریستله عراق، ۳۳۵ مین ۶۲۰ توریستله اوکراینا، ۳۲۴ مین ۳۲ توریستله آمریکا، ۲۵۹ مین ۷۷۴ توریستله هلند، ۲۳۲ مین ۸۵۹ توریستله اؤزبکیستان، ۲۲۹ مین ۸۷۶ توریستله اینگیلتره ایزله‌دی.
